Správa zo zahraničnej pracovnej cesty

1. Účastníci ZPC:

Titul, meno a priezvisko:	

Mgr. Jana Stadtruckerová.	
Pracovisko:	Odbor implementácie štátnej politiky, európskych a medzinárodných iniciatív výskumu a vývoja,  Sekcia vedy a techniky, MŠVVŠ SR, Stromová 1, 
813 30 Bratislava	
Pracovné zaradenie:	hlavný štátny radca, národný koordinátor projektov NPC EUREKA - Eurostars	
Znalosť jazykov:	AJ, FJ (C1, B1)	

2. Zahraničná pracovná cesta:

Štát:	Belgicko	
Mesto:	Brusel	
Vykonaná v doch:	11.12. – 12.12.2013	
Prijímajúca organizácia:	EUREKA Sekretariát, Rue Neerveld 107, 1200 Brusel 	
Účel cesty:	25. zasadnutie Poradnej skupiny programu Eurostars	
Spôsob financovania:	cestovné a pobytové náklady hradí MŠVVŠ SR	

3. Rámcový program pobytu:

11.12.2013

12.12.2013
12.12.2013

	odlet z Viedne do Bruselu, prílet o 11,20

zasadnutie EAG Group, 10,00 – 16,00
odlet z Bruselu do Viedne

4. Stručný priebeh rokovaní:

         V dňoch 11.12. – 12..12. 2013 som sa zúčastnila 26.zasadnutia Poradenskej skupiny programu Eurostars. Túto skupinu tvoria národní projektoví koordinátori z krajín zapojených do programu Eurostars. Úlohou tejto skupiny je poskytnúť poradenstvo a priestor na diskusiu týkajúcu sa implementácie programu. Zasadnutie dňa 12.12. 2013 bolo rozdelené do dvoch častí. Prvá časť bola venovaná programu Eurostars 1. Týkala so auditov Národných financujúcich orgánov a stavu záverečných prác projektov. Ďalšia časť programu sa venovala programu Eurostars 2, pokračovanie programu v novom Programovacom období 2014 – 2020. Bol stručne predstavený stav rokovaní týkajúcich sa schvaľovania programu v Rade a EP (článok 185), propagácia nového programu, nový formulár prihlášky, príprava výzvy 11 (účasť členských štátov vo výzve a školenie siete), experti, komunikácia so žiadateľmi, plánovanie ďalšej výzvy 12.

Zasadnutie  dňa 12.12.2013
Prvá časť – Program Eurostars 1

        Zasadnutie otvoril  Pedro de Sampario Nunes, prezident EUREKA sekretariátu.  Privítal účastníkov zasadnutia.  Po schválení programu a záznamu z predchádzajúceho zasadnutia EAG group, nasledovala prezentácia auditov NFB. Na základe požiadavky EK, Sekreatriát EIREKA uskutočňuje audity projektov programu Eurostars 1. Takýto audit sa uskutočnil aj na Slovensku v novembri 2013. ESE zaslal EK stratégiu auditu a v súčasnosti pripravuje správu pre EK na základe získaných informácií s vybraných krajín. Požiadavky na audit budú zakomponované aj do bilaterálnych zmlúv pre program Eurostars 2. Budú možné návštevy aj audítorov z EK )Dvor auditorov).

       Stav záverečných správ

        Cieľmi záverečnej správy sú:
-	Sledovanie implementácie výsledkov projektu
-	Hodnotenie úspešnosti projektov a jeho dôležitosť pre rast MSP
-	Podpora identifikácie potenciálnych Sucsses stories
-	Môže sa použiť ako potvrdenie pre top –up platbu

      V súčasnosti je celková miera návratnosti správ 87%. 13% chýba. Boli zaslané upomienky účastníkom a NFB. Povinnosť zasielania správ je definovaná aj v bilaterálnej dohode. Na základe údajov ESE, najviac správ chýba z MSP, chýba 66 z celkového počtu 552 požadovaných správ. Zo SR chýba jedna správa. 89% správ chýba od partnerov. ESE poslal požiadavku na záverečnú správu pre 244 projektov, 164 projektov predložilo všetky správy, pri 80 projektoch chýba najmenej 1 správa. 1 projekt nepredložil žiadnu správu. ESE bude zasielať v januári informácie NPC – zoznam chýbajúcich správa.

Druhá časť – Program Eurostars 2

       Stav článku 185

Poskytnutá bola informácia o stave schvaľovania programu v Rade, Európskom parlamente, stav záväzkov členských krajín a expost hodnotenie programu Eurostars 1. 

Rada schválila 2.12.2013 návrh programu Eurostars 2 – všeobecný návrh – neformálna dohoda v Rade pred odoslaním do parlamentu. Sú dva návrhy – návrh litovského predsedníctva a návrh EK. Litovský návrh požaduje  refundáciu 25 – 33%, administratívne náklady 4%, definícia SME – 5% na výskum, 10% FTE. Účasť ostatných krajín – partnerské krajiny, hodnotenie programu – spolupráce s ESE. Stav v EP – EP nominoval Dr. Ransdorfa, ČR za spravodajcu pri predkladaní programu Eurostars 2. Predpokladá sa schválenie programu v marci a apríli 2014. Záväzky členských štátov – EK prostredníctvo stálych zastúpení poslala oficiálnu požiadavku pre záväzky podľa článku 185. Odpovede očakávala EK do konca novembra. SR zaslala list v októbri 2013 a zaviazala sa podporovať program Eurostars 2 sumou 500 000 EUR ročne. ESE uskutoční expost  hodnotenie programu Eurostars 1. Na tento účel  ustanovil hodnotiaci panel. 

Propagácia programu Eurostars 2

      Program Eurostars 2 bude vyžadovať lepšiu propagáciu na strane MSP. Pripravujú sa nové prostriedky, ktoré pomôžu NPC – SME pas, brožúrky, príručka Ako propagovať program Eurostars pre klientov?

Formulár prihlášky

       Nový formulár prihlášky pre program Eurostars 2 bol vypracovaný v spolupráci s členmi pracovnej skupiny pre hodnotenie, členmi a predsedom IEP ( Hodnotiaci panel). Cieľom nového formulára je zjednodušenie a redukcia byrokracie, zdôraznenie dôležitosti trhu, priame otázky a odpovede – jednoduchšie použitie, porozumenie a ľahšie extrahovať informácie. Formulár bude elektronický (elektronická prihláška). Pozostáva z viacerých častí. Busness case, projekt, konzorcium. 

  Výzva 11 – príprava

       Účasť krajín a rozpočet – výzva 11

       18 krajín potvrdilo účasť vo výzve 11 vrátane Slovenska. Bulharsko a Taliansko sa nezúčastnia výzvy. Ostatné krajiny ako napr. Estónsko, Fínsko, Francúzsko a Nemecko ešte nedodali informácie. Ostatné krajiny sa pravdepodobne zúčastnia výzvy. Na verejnej webovej stránke programu budú dostupné finančné informácie pre žiadateľov. 

Informačný deň programu Eurostars 2

       Uskutoční sa  12.2.2014. Zameraný bude na prihlášku, kontrolu oprávnenosti, financovanie, hodnotenie a komunikácia programu Eurostars 2. 

      Experti

       ESE navrhol členov a predsedu panelu pre voľbu prezidenta IEP. Nominácie na voľbu prezidenta je potrebné poslať pred 17.1.2014. Nominácie členov IEP – uzávierka pred 24.1.2014. ESE pozýva všetkých expertov – hodnotiteľov zaregistrovaných v databáze, k pokračovaniu záujmu hodnotiť projekty Eurostars 2. V polovici februára bude posielať pozvania.

Komunikácia so žiadateľmi

       ESE pripravuje novú štruktúru komunikácie so žiadateľmi a nový technický prístup.

Výzva 12 plánovanie

Ďalšia uzávierka projektov v roku 2014 bude 11.9.2014. EAG schválila tento termín aj ďalšie termíny týkajúce sa kontroly oprávnenosti, financií a finančnej synchronizácie.

Ďalšie zasadnutie EAG group bude 13.2.2014.

        
     5.    Odporúčané závery:

Odporúčania sa týkajú hlavne programu Eurostars 2:
- Využiť možnosť nominovať členov a predsedu hodnotiaceho panelu IEP. SR má odborníkov, ktorý by vyhoveli kritériám a mali aj šancu uspieť vo voľbe
- Prirpaviť Ifo deň pre MSP v SR o programe Eurostars 2
6.   Prehľad prinesenej dokumentácie a miesto jej uloženia
Prinesené materiály a prezentácie sú uložené na Sekcii vedy a techniky MŠVVŠ SR, kde sú 
na požiadanie k dispozícii. 
7.    Spôsob zverejnenia výsledkov ZPC, prenos získaných informácií
Správa i prinesené dokumenty zo ZPC sú archivované na Sekcii vedy a techniky MŠVVŠ SR, ako aj na Sekcii medzinárodnej spolupráce, európskych záležitostí a celoživotného vzdelávania MŠVVŠ SR a správa bola zverejnená na webovej stránke MŠVVaŠ SR.

Správu vypracovali: J. Stadtruckerová; NPC EUREKA, 		............................
                                    Eurostars 
Dátum: 21..12 2013
Správu schválil: Ing. Róbert Szabó, PhD.				............................
                 generálny riaditeľ sekcie vedy a techniky